โครงการ

พัฒนาทักษะทางดนตรีในโรงเรียนสังกัด

กระทรวงศึกษาธิการ

1. **หลักการและเหตุผล**

# วัตถุประสงค์ที่สำคัญของแผนการศึกษาแห่งชาติ ต้องการพัฒนาคนอย่างรอบด้านและสมดุล เพื่อเป็นรากฐานหลักในการพัฒนาประเทศ ซึ่งหมายถึงการวางเป้าหมายให้เด็กไทยมีความฉลาด มีความรู้มากขึ้น ยกระดับความสามารถในการแข่งขัน (อันได้แก่การยกระดับคะแนนเฉลี่ยในการสอบวัดมาตรฐานระดับประเทศ O-NET) นโยบายส่วนใหญ่จึงเน้นหนักไปทางวิชาการ พัฒนาครู หลักสูตร บทเรียน การนำเทคโนโลยีสารสนเทศเข้ามาช่วยในการสอน ตลอดจนการวัดผล แต่สิ่งหนึ่งที่มักจะมองข้ามคือการพัฒนาทางด้านจิตใจและสังคมของเด็กตั้งแต่เยาว์วัย มีงานวิจัยมากมายยืนยันว่าดนตรีเป็นสิ่งสำคัญที่จะช่วยพัฒนาการเรียนรู้ เช่นงานวิจัยของ ศ. Chris Boyd Brewer แห่งมหาวิทยาลัย John Hopkins สรุปไว้ว่า ดนตรีช่วยให้เกิดผลสัมฤทธิ์ทางการเรียนรู้ดีขึ้น เนื่องจากดนตรีมีคุณสมบัติเอื้อต่อการเรียนดังนี้คือ ทำให้เกิดสมาธิในการเรียน ทำให้เกิดสภาวะการเรียนเชิงบวก สร้างบรรยากาศการเรียนอันพึงประสงค์ เพิ่มความจำ ช่วยคลายเครียด เสริมจินตนาการ เสริมสร้างความสามัคคีปรองดอง ก่อให้เกิดแรงบันดาลใจและแรงจูงใจ ดังนั้นเราจึงเห็นประเทศที่เป็นผู้นำในพัฒนาการศึกษา ได้นำหลักสูตรดนตรีที่ได้มาตรฐานเข้ามาเรียนสอนอย่างจริงจังตั้งแต่ชั้นประถม มีครูดนตรีพร้อมหลักสูตรและเครื่องดนตรีหลายหลากให้เด็กได้เลือกเรียนดนตรีตามความชอบ มีการจัดห้องซ้อมดนตรี ตลอดจนวงดนตรีประจำโรงเรียน สำหรับประเทศไทย การส่งเสริมเรียนการเรียนดนตรีในเด็ก ในโรงเรียน ยังไม่ได้กระทำอย่างจริงจัง จะมีเฉพาะบางโรงเรียนที่ส่งเสริมเด็กให้มีโอกาสเล่นดนตรี จัดประกวดแข่งขันการแสดงดนตรี การร้องเพลง และมีผู้ปกครองส่วนหนึ่งที่มีฐานะดี จ้างครูดนตรีมาสอน หรือส่งลูกไปเรียนดนตรีในสถาบันสอนดนตรีที่ได้มาตรฐาน ซึ่งจะต้องเสียค่าใช้จ่ายมาก

# โครงการนี้จึงมุ่งให้เกิดการพัฒนาทักษะทางดนตรีในโรงเรียนอย่างจริงจังครบวงจร โดยการพัฒนาหลักสูตรดนตรีสากลที่ได้มาตรฐาน จัดเตรียมบทเรียนสื่อประสมร่วมด้วยเทคโนโลยีอีเลิร์นนิ่ง ตลอดจนการฝึกอบรมครูดนตรีประจำโรงเรียน จัดกิจกรรมแสดงดนตรีในโรงเรียน การดำเนินงานโครงการพัฒนาทักษะทางดนตรีในโรงเรียน ใช้ระยะเวลา ๓ ปี ระหว่างปีงบประมาณ พ.ศ. ๒๕๖๓ – ๒๕๖๕ ในวงเงินงบประมาณ ๓๖๑,๔๒๗,๐๐๐ บาท (สามร้อยหกสิบเอ็ดล้านบาทสี่แสนสองหมื่นเจ็ดพันถ้วน) โดยมีโรงเรียนในกลุ่มเป้าหมายที่เข้าร่วมโครงการ จำนวน ๓๐๐ โรงเรียน เพื่อเป็นการสร้างแนวทาง ในการยกระดับทักษะทางด้านดนตรีของนักเรียน ให้เทียบเท่ามาตรฐานสากล และสามารถแสดงศักยภาพได้สมบูรณ์ที่สุด

**๒. วัตถุประสงค์**

๒๑ เพื่อปลูกฝังการรักดนตรีแก่เด็ก อันจะมีส่วนช่วยการพัฒนาสมอง สติปัญญาและสมาธิแก่เด็ก

๒.๒ เพื่อให้ครูผู้สอนดนตรีในโรงเรียนได้รับการพัฒนาเทคนิควิธีสอน ที่เป็นมาตรฐานสากล สามารถนำความรู้และประสบการณ์มาใช้ได้อย่างมีประสิทธิภาพ

๒.๓ เพื่อพัฒนาทักษะทางด้านดนตรีให้แก่นักเรียนเข้าสู่ระดับสากล

๒.๔ เพื่อพัฒนาให้นักเรียนมีความสุขในการเรียนดนตรีและกล้าแสดงออกต่อสาธารณชน

**๓. เป้าหมาย**

**๓.๑ ด้านปริมาณ**

๓.๑.๑ พัฒนาหลักสูตรดนตรีพร้อมสื่อประสม (E – Learning) สำหรับการเรียน และปฏิบัติการดนตรี พร้อมแบบเรียนดนตรี หลักสูตรประกอบด้วย

๑. หลักสูตรวิชาเปียโนและคีย์บอร์ดขั้นต้น

๒. หลักสูตรวิชาขับร้องขั้นต้น

๓. หลักสูตรวิชากีตาร์อคูสติกขั้นต้น

๔. หลักสูตรวิชากีตาร์ไฟฟ้าขั้นต้น

๕. หลักสูตรวิชากีตาร์เบสขั้นต้น

๖. หลักสูตรวิชากลองชุดขั้นต้น

๓.๑.๒ ให้บริการอิเลิร์นนิ่งการเรียนดนตรีผ่านระบบคลาวด์ ตลอดโครงการ

๓.๑.๓อบรมเชิงปฏิบัติการครูผู้สอนดนตรีโดยใช้สื่อเทคโนโลยี (E – Learning) โรงเรียนละ ๑ คน (แบบพักค้าง) จำนวน ๕ วัน ๔ คืน จำนวน ๑ ครั้ง

๓.๑.๔ จัดการแสดงผลงานทางดนตรีในโรงเรียน โรงเรียนละ ๑ ครั้ง

๓.๑.๕ จัดครูผู้ช่วยสอนร่วมทำการสอนในโรงเรียน

**๓.๒ ด้านคุณภาพ**

๓.๒.๑ ครูที่ผ่านการอบรมมีความรู้ความสามารถที่จะนำไปถ่ายทอดให้แก่นักเรียนได้

๓.๒.๒ โรงเรียนที่ร่วมโครงการมีอุปกรณ์ประกอบการเรียนดนตรีที่มีคุณภาพ

๓.๒.๓ นักเรียนสามารถแสดงดนตรีต่อสาธารณชนได้

**๔. ลักษณะของโครงการ**

เป็นโครงการต่อเนื่อง ดำเนินการตั้งแต่ปีงบประมาณ พ.ศ.๒๕๖๓ - ๒๕๖๕

**๕. แนวทางการดำเนินงาน**

# ๕.๑ จัดทำหลักสูตรและแบบเรียนดนตรี

๕.๒ จัดฝึกอบรมครูดนตรีของโรงเรียนที่ร่วมโครงการ ทั้งแบบพักค้างและแบบไป-กลับ

๕.๓ จัดการเรียน และปฏิบัติการดนตรีแบบ E-Learning

๕.๔ จัดครูผู้ช่วยสอนร่วมทำการสอนในโรงเรียนที่เข้าร่วมโครงการ

๕.๕ จัดกิจกรรมการแสดงดนตรีในโรงเรียน

**๖. งบประมาณ**

# วงเงินงบประมาณ ๓๖๑,๔๒๗,๐๐๐ บาท (สามร้อยหกสิบเอ็ดล้านบาทสี่แสนสองหมื่นเจ็ดพันถ้วน) มีรายละเอียด ดังนี้

**๖.๑ งบประมาณปี ๒๕๖๓**

|  |  |  |  |  |
| --- | --- | --- | --- | --- |
| **รายการ** | **จำนวน** | **หน่วย** | **ราคา/หน่วย** | **ราคารวม** |
| ๑. ค่าลิขสิทธิ์หลักสูตร ประกอบด้วย หลักสูตรดนตรี วิชาทฤษฎีดนตรีและ ดนตรีปฏิบัติ ๖ วิชา รวมถึงบทเรียนสื่อประสมสำหรับระบบอีเลิร์นนิ่ง | ๓๐๐ | ร.ร. | ๓๐๐,๐๐๐ | ๙๐,๐๐๐,๐๐๐ |
| ๒. ค่าเช่าใช้บริการระบบบริหารจัดการอีเลิร์นนิ่งและโฮส์ตติ่งบนระบบคลาวด์ โรงเรียนละ ๒,๕๐๐ บาท/เดือน รวม ๑๒ เดือนเป็นเงิน ๓๐,๐๐๐ บาท | ๓๐๐ | ร.ร. | ๓๐,๐๐๐ | ๙,๐๐๐,๐๐๐ |

|  |  |  |  |  |
| --- | --- | --- | --- | --- |
| **รายการ** | **จำนวน** | **หน่วย** | **ราคา/หน่วย** | **ราคารวม** |
| ๓. แบบเรียนดนตรี ร.ร.ละ ๑๒๐ เล่ม | ๓๖,๐๐๐ | เล่ม | ๒๐๐ | ๗,๒๐๐,๐๐๐ |
| ๔. ค่าฝึกทักษะทางดนตรี และการใช้งานบทเรียนในระบบ E-Learning (แบบพักค้าง )ให้กับครูโรงเรียนละ ๑ คน จำนวน ๕ วัน ๔ คืน | ๑ | ครั้ง | ๖,๓๒๗,๐๐๐ | ๖,๓๒๗,๐๐๐ |
| ๕. ค่าบริหารโปรแกรมหลักสูตรดนตรีอีเลิร์นนิ่งและสนับสนุนระบบอิเลิร์นนิ่ง เป็นเวลา ๑๒ เดือน | ๓๐๐ | ร.ร. | ๙๖,๐๐๐ | ๒๘,๘๐๐,๐๐๐ |
| ๖. ค่าครูผู้ช่วยสอน 1 ปีการศึกษา | ๓๐๐ | ร.ร. | ๙๐,๐๐๐ | ๒๗,๐๐๐,๐๐๐ |
| ๗. ค่าจัดการแสดงผลงานทางดนตรีรวมของนักเรียนในโรงเรียน | ๑ | ครั้ง | ๗๐,๐๐๐ | ๒๑,๐๐๐,๐๐๐ |
| รวมเงิน งบประมาณปี ๒๕๖๓ | |  | | ๑๘๙,๓๒๗,๐๐๐ |

**๖.๒ งบประมาณปี ๒๕๖๔**

|  |  |  |  |  |
| --- | --- | --- | --- | --- |
| **รายการ** | **จำนวน** | **หน่วย** | **ราคา/หน่วย** | **ราคารวม** |
| ๑. ค่าเช่าใช้บริการระบบบริหารจัดการอีเลิร์นนิ่งและโฮส์ตติ่งบนระบบคลาวด์ โรงเรียนละ ๒,๕๐๐ บาท/เดือน รวม ๑๒ เดือนเป็นเงิน ๓๐,๐๐๐ บาท | ๓๐๐ | ร.ร. | ๓๐,๐๐๐ | ๙,๐๐๐,๐๐๐ |
| ๒. ค่าบริหารโปรแกรมหลักสูตรดนตรีอีเลิร์นนิ่งและสนับสนุนระบบอิเลิร์นนิ่ง เป็นเวลา ๑๒ เดือน | ๓๐๐ | ร.ร. | ๑๑๒,๘๐๐ | ๓๓,๘๔๐,๐๐๐ |
| ๓. ค่าครูผู้ช่วยสอน 1 ปีการศึกษา | ๓๐๐ | ร.ร. | ๙๐,๐๐๐ | ๒๗,๐๐๐,๐๐๐ |
| ๔. ค่าจัดการแสดงผลงานทางดนตรีรวมของนักเรียนในโรงเรียน | ๑ | ครั้ง | ๗๐,๐๐๐ | ๒๑,๐๐๐,๐๐๐ |
| รวมเงิน งบประมาณปี ๒๕๖๔ |  |  |  | ๘๕,๘๐๐,๐๐๐ |

**๖.๓ งบประมาณปี ๒๕๖๕**

|  |  |  |  |  |
| --- | --- | --- | --- | --- |
| **รายการ** | **จำนวน** | **หน่วย** | **ราคา/หน่วย** | **ราคารวม** |
| **งบประมาณปี ๒๕๖๓** |  |  |  |  |
| ๑. ค่าเช่าใช้บริการระบบบริหารจัดการอีเลิร์นนิ่งและโฮส์ตติ่งบนระบบคลาวด์ โรงเรียนละ ๒,๕๐๐ บาท/เดือน รวม ๑๒ เดือนเป็นเงิน ๓๐,๐๐๐ บาท | ๓๐๐ | ร.ร. | ๓๐,๐๐๐ | ๙,๐๐๐,๐๐๐ |
| ๒. ค่าบริหารโปรแกรมหลักสูตรดนตรีอีเลิร์นนิ่งและสนับสนุนระบบอิเลิร์นนิ่ง เป็นเวลา ๑๒ เดือน | ๓๐๐ | ร.ร. | ๑๑๒,๘๐๐ | ๓๓,๘๔๐,๐๐๐ |
| ๓. ค่าครูผู้ช่วยสอน 1 ปีการศึกษา | ๓๐๐ | ร.ร. | ๙๐,๐๐๐ | ๒๗,๐๐๐,๐๐๐ |
| ๔. ค่าจัดการแสดงผลงานทางดนตรีรวมของนักเรียนในโรงเรียน | ๑ | ครั้ง | ๗๐,๐๐๐ | ๒๑,๐๐๐,๐๐๐ |
| ๕. ค่าประเมินผลโครงการ โดยองค์กรที่ได้รับการยอมรับ | ๑ | ครั้ง | ๕๐๐,๐๐๐ | ๕๐๐,๐๐๐ |
| รวมเงิน งบประมาณปี ๒๕๖๕ |  |  |  | ๘๖,๓๐๐,๐๐๐ |
| **รวมงบประมาณทั้งสิ้น** |  |  |  | **๓๖๑,๔๒๗,๐๐๐** |

ทั้งนี้ ค่าใช้จ่ายของโครงการขอถัวจ่ายทุกรายการ

สรุปงบประมาณการค่าใช้จ่ายโครงการ

|  |  |  |  |  |  |
| --- | --- | --- | --- | --- | --- |
| ปีงบประมาณ | เงินงบประมาณ | | เงินนอกงบประมาณ | | รวม |
| งบดำเนินการ | งบลงทุน | งบดำเนินการ | งบลงทุน |
| ๒๕๖๓  ๒๕๖๔  ๒๕๖๕ | ๑๘๙,๓๒๗,๐๐๐  ๘๕,๘๐๐,๐๐๐  ๘๖,๓๐๐,๐๐๐ | -  -  - | -  -  - | -  -  - | ๑๘๙,๓๒๗,๐๐๐  ๘๕,๘๐๐,๐๐๐  ๘๖,๓๐๐,๐๐๐ |
| รวม | ๓๖๑,๔๒๗,๐๐๐ | - | - | - | ๓๖๑,๔๒๗,๐๐๐ |

**๗. ปัญหาและอุปสรรค**

ครูผู้สอนมีทักษะทางดนตรีไม่เท่ากัน ต้องใช้เวลาในการเรียนรู้ที่ต่างกัน

**๘. ผลที่คาดว่าจะได้รับ**

๘.๑ ยกระดับมาตรฐานการเรียนการสอนวิชาดนตรีให้เทียมเท่าสากล

๘.๒ ครูผู้สอนดนตรีจะมีทักษะทางดนตรีเพิ่มมากขึ้นและสามารถถ่ายทอดได้

๘.๓ นักเรียนจะมีอุปกรณ์ในการฝึกฝนให้เกิดความชำนาญอย่างพอเพียง

๘.๔ โรงเรียนที่เข้าร่วมโครงการมีวงดนตรีประจำโรงเรียน

๘.๕ นักเรียนสามารถแสดงออกทางดนตรีได้อย่างมีมาตรฐาน

๘.๖ นักเรียนมีพัฒนาการทางด้านสติปัญญา อารมณ์ และใช้เวลาว่างให้เกิดประโยชน์

**๙. การติดตามและประเมินผล**

๙.๑ วิธีการ

๑. ติดตามผลโดยการนิเทศทั้งก่อนการดำเนินการ ระหว่างดำเนินการ และหลังดำเนินการ

๒. การตรวจสอบ สังเกต สัมภาษณ์ ตอบแบบสอบถามผู้เข้าร่วมโครงการ

๓. สรุปรายงานผลการดำเนินงานโครงการ

๙.๒ ตัวชี้วัด

๑. ครูที่เข้าร่วมโครงการร้อยละ ๘๐ มีความรู้ความเข้าใจตามหลักสูตรที่ได้อบรมและ

นำไปถ่ายทอดได้

๒. นักเรียนที่เข้าร่วมโครงการร้อยละ ๘๐ สามารถแสดงดนตรีหรือขับร้องได้

---------------------------------------------------------------------------------------------